BVB Oscilații reduse pentru indici
*	Tranzacții de 96,5 milioane lei, sub media zilnică a anului 

Indicii Bursei de Valori București (BVB) au avut oscilații reduse, în sesiunea de tranzacționare de la mijlocul săptămânii, într-o zi cu aprecieri ale piețelor europene.  Indicele BET, ce captează dinamica celor mai lichide douăzeci de titluri ale bursei noastre, a avut o creștere infirmă, la 17.292 de puncte, în vreme ce indicele  BET-BK, reperul de randament al fondurilor de investiții în acțiuni, s-a depreciat cu 0,11%, până la la 3.168 de puncte.